Dawid dwom.143 O Yehowa, tie me mpaebɔ;+Yɛ aso tie me sufrɛ.Wo nokwaredi ne wo trenee nti, gye me so.2 Mfa w’akoa nnyina w’anim nnni m’asɛm,Efisɛ ɔteasefo biara rentumi nni bem w’anim.+3 Atamfo taataa me;*Wɔatiatia me nkwa so wɔ fam.Wɔama matena sum mu te sɛ nnipa a wɔawuwu dedaadaw.4 Me honhom abotow;*+Na me koma nso akyenkyen wɔ me mu.+5 Mekae tete mmere mu;Midwinnwen wo nnwuma nyinaa ho;+Wo nsa ano adwuma nso misusuw ho.*6 Metrɛw me nsam kyerɛ wo;Mayɛ* sɛ asaase wosee a ɛrepɛ nsu.+ (Sela)7 O Yehowa, yɛ ntɛm gye me so.+M’ahoɔden asa.+Mfa w’anim nhintaw me,+Anyɛ saa a mɛyɛ sɛ wɔn a wosian kɔ amoa* mu.+8 Ma mente wo dɔ a enni huammɔ ho asɛm anɔpa,Efisɛ mede me ho ato wo so.Kyerɛ me ɔkwan a memfa so,+Na wo na m’ani da wo so.*9 O Yehowa, gye me fi m’atamfo nsam.Wo nkyɛn na mehwehwɛ ahobammɔ.+10 Kyerɛkyerɛ me ma menyɛ nea wopɛ,+Na wone me Nyankopɔn.Wo honhom ye;Ma ɛnkyerɛ me kwan mfa baabi a ɛhɔ da fam.*11 O Yehowa, wo din nti, kora me nkwa so.Wo trenee nti, gye me* fi ahohia mu.+12 Wo dɔ a enni huammɔ nti, ma m’atamfo ase nhyew;+Sɛe wɔn a wɔtan m’ani* nyinaa,+Efisɛ meyɛ w’akoa.+
twi_Latn